SET50 พักฐาน วัดใจแนวรับ 1,156 จุด! ยืนได้ถือ Long ต่อ
จับตาแนวรับที่ 1,156 จุด หากหลุดแนะนำปิดสถานะ Long ออกมาก่อน ในทางกลับกันหากยืนได้แนะนำถือต่อ โดยมีแนวต้านที่ 1,180 (กรอบบน Uptrend Channel)
10 ม.ค. 2561

กลยุทธ์การลงทุน SET50
Outright Trading: จับตาแนวรับที่ 1,156 จุด หากหลุดแนะนำปิดสถานะ Long ออกมาก่อน ในทางกลับกันหากยืนได้แนะนำถือต่อ โดยมีแนวต้านที่ 1,180 (กรอบบน Uptrend Channel)
มุมมองด้านเทคนิค: ระวังหลุดแนวรับค่าเฉลี่ย 5 วัน (EMA)!!!
เมื่อวานนี้ S50H18 ช่วงเช้าแกว่งขึ้นแต่ช่วงบ่ายทิ้งตัวลงหนักจนปิดลบ แม้จะเป็นเพียงการพักฐานของขาขึ้น แต่เพราะราคาปัจจุบันของ S50H18 ลงมาเข้าใกล้แนวรับค่าเฉลี่ย 5 วัน (EMA) ที่ 1,156 จุด ซึ่งหากหลุดจะทำให้แนวโน้มขาขึ้นเสียทรง อีกทั้งจาก Price Pattern เมื่อช่วง 18 ต.ค.- 6 ธ.ค. 60 จะเห็นว่าหลังดัชนีเสียทรงในแนวโน้มขาขึ้น จะใช้เวลาพักฐานออกข้างค่อนข้างนานกว่าจะกลับมาขึ้นต่อ ดังนั้นจับตาแนวรับค่าเฉลี่ย 5 วัน (EMA) ที่ 1,156 จุด อย่างใกล้ชิด หากหลุดแนะนำปิดสถานะ Long ออกมาก่อน แล้วกลับมาเปลี่ยนกลยุทธ์เป็น Trading ในกรอบแทน
มุมมองทางทฤษฎี: ตลาดมองระยะสั้นดัชนีพักฐาน!!!
เมื่อวานนี้ S50H18 ปิดลบมากกว่า Spot ส่งผลให้ Basis ลดลงจากวันก่อนหน้า 1.14 จุด โดยปัจจุบันอยู่ที่ระดับ -4.92 จุด น้อยกว่า Theory Basis ที่ -2.73 จุด สะท้อนมุมมองเชิงลบในระยะสั้น (3 เดือน) ของนักลงทุนที่มีต่อ SET50 Index ส่วน Calendar Spread (S50M18-S50H18) ลดลงจากวันก่อนหน้า 1.2 จุด โดยปัจจุบันอยู่ที่ระดับ -3.00 จุด เข้าใกล้ Theory Spread ที่ -3.47 จุด สะท้อนมุมมองเป็นกลางในระยะกลาง (6 เดือน) ของนักลงทุนที่มีต่อ SET50 Index
ทั้งนี้สามารถดูข้อมูลเพิ่มเติมและตารางราคาได้เพียงแค่คลิกชื่อ DW ด้านล่างนี้
 
 
Effective gearing : ใช้บ่งชี้โอกาสในการรับผลตอบแทนจากการลงทุนใน DW ตัวอย่างเช่น Effective Gearing เท่ากับ 5 เท่า หมายความว่า ถ้าราคาหุ้นอ้างอิงเปลี่ยนแปลงไป 1% ราคา DW จะเปลี่ยนแปลงไปประมาณ 5%
Sensitivity : แสดงให้เห็นว่าหุ้นอ้างอิงหรือดัชนีอ้างอิงเปลี่ยนแปลงไปเท่าไหร่ที่จะทำให้ DW เปลี่ยนแปลงไป 1 ช่วงราคา เช่น 1 ช่วงราคาของ DW ที่มีราคาต่ำกว่า 2 บาท เท่ากับ 0.01 บาท
สนใจสอบถามข้อมูลเพิ่มเติม โทร. 02 694 7777 หรือ www.thaidw.com
*หมายเหตุ : บทความหรือบทวิเคราะห์บนหลักทรัพย์อ้างอิงหรือดัชนีหลักทรัพย์อ้างอิงด้านบนนี้มาจาก บล. เออีซี จำกัด (มหาชน) ซึ่งเป็นอิสระ โดยบริษัทหลักทรัพย์ แมคควอรี (ประเทศไทย) จำกัด (“บริษัท”) มิได้มีส่วนได้ส่วนเสียและความเห็นข้างต้นอาจขัดกับคำแนะนำหรือบทวิเคราะห์ของทางบริษัทได้ ข้อมูลนี้มิใช่เพื่อประกอบการเสนอขาย ชักชวน หรือแนะนำให้ลงทุนแต่อย่างใด ในกรณีที่มีการอ้างอิงถึงข้อมูลผลงานในอดีต หรือเป้าหมายราคา มิได้เป็นสิ่งยืนยันผลตอบแทนในอนาคต การลงทุนในใบสำคัญแสดงสิทธิอนุพันธ์ (DW) มีความเสี่ยง ผู้ลงทุนจึงควรได้รับคำปรึกษาจากที่ปรึกษาการลงทุนถึงความเหมาะสมในการลงทุน และศึกษาข้อมูลรายละเอียดของการออกและเสนอขาย DW จากแบบแสดงรายการข้อมูลการเสนอขาย DW และร่างหนังสือชี้ชวนที่เกี่ยวข้องให้ครบถ้วนก่อนการลงทุน ทั้งนี้ในการคำนวนการเปลี่ยนแปลง (%) ของราคา DW คำนวนจากราคาเสนอซื้อสุดท้ายในช่วงเวลาโดยประมาณ 30 วินาที ก่อน Call Market (16.30น.) ทั้งนี้ บริษัทมิได้ให้บริการรับฝากเงินและ/หรือดำเนินธุรกิจการธนาคารในประเทศไทยแต่อย่างใด และความรับผิดชอบต่างๆ ของบริษัท มิได้แสดงถึงการบริการรับฝากเงิน/กู้เงิน ที่สัมพันธ์กับ Macquarie Bank Limited (เลขทะเบียนบริษัท ABN 46 008 583 542) และ Macquarie Bank Limited มิได้ให้การรับประกันหรือรับรองความรับผิดชอบของบริษัท แต่อย่างใด
